Source: http://www.vyvlastnenie.sk/clanok/a/stanovisko-ustavneho-sudu-slovenskej-republiky-k-protestu-obcianskej-iniciativy-skladka-nepatr/
Timestamp: 2020-04-05 07:41:31+00:00

Document:
Zdroj: Anna Pančurová, Ústavný súd Slovenskej republiky
Ústavný súd Slovenskej republiky uznesením sp. zn. IV. ÚS 367/09 z 15. októbra 2009 rozhodol o odklade vykonateľnosti rozhodnutia Najvyššieho súdu Slovenskej republiky vo veci týkajúcej sa tzv. „Pezinskej skládky“. Obsah uznesenia bol sprístupnený účastníkom konania pred Ústavným súdom SR, ktorými sú Ekologická spoločnosť, a.s. a Najvyšší súd Slovenskej republiky.
Predstavitelia občianskej iniciatívy Skládka nepatrí do mesta v tlačovej správe z piatku 9. apríla uvádzajú , že Ústavný súd Slovenskej republiky „toto rozhodnutie nám zatajuje a odmieta sa k nemu akokoľvek vyjadriť. Dodnes ani nerozhodol o našej žiadosti vstúpiť do konania ako vedľajší účastníci.“
Ústavný súd pri sprístupnení predmetného uznesenia postupoval v súlade so zákonom č. 38/1993 Z. z. o organizácii ústavného súdu a konaní pred ním a o postavení jeho sudcov v platnom znení a so Spravovacím a rokovacím poriadkom ústavného súdu č. 114/1993 Z. z. v platnom znení, podľa ktorých sa procesné rozhodnutia ústavného súdu doručujú len účastníkom konania.
Zo sprístupnenia informácií na základe zákona č. 211/200 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov sú vylúčené informácie, ktoré sa týkajú rozhodovacej činnosti súdov a takým je aj predmetné uznesenie, ktoré je procesným rozhodnutím ústavného súdu v danej veci.
Takýto postup Ústavného súdu Slovenskej republiky je aj v súlade s Aarhuským dohovorom o prístupe k informáciám, účasti verejnosti na rozhodovacom procese a prístupe k spravodlivosti v záležitostiach životného prostredia (Oznámenie ministerstva zahraničných vecí Slovenskej republiky 43/2006 Z. z. čl. 2 ods. d) – „orgán verejnej moci“ znamená… táto definícia nezahŕňa orgány alebo inštitúcie, ak vykonávajú súdnu alebo zákonodarnú moc).
Ústavnému súdu Slovenskej republiky boli 18. januára a 1. februára 2010 doručené dva návrhy na vstup vedľajších účastníkov do konania vedeného pod sp. zn. I. ÚS 223/09. Ústavný súd SR sa s týmito návrhmi zaoberá a vysporiada sa s nimi pred rozhodnutím o sťažnosti Ekologickej skládky, a.s.
Viac informácií Vám môže poskytnúť hovorkyňa Ústavného súdu SR PhDr. Anna Pančurová, telefón: 055/7207 295, mobil: +421 918 827 344, e-mail: anna.pancurova@concourt.sk
Profesionálni uvádzači do omylu

References: súd 
 súd 
 súd 
 súd 
 súd 
 čl. 2
 súd